S-787/2020

Dómur

Mál þetta, sem dómtekið var 13. febrúar 2020, er höfðað með ákæru, útgefinni af lögreglustjóranum á höfuðborgarsvæðinu 4. febrúar 2020, á hendur: „P-kk-þgf A-kk-þgf J-kk-þgf, kt. […], […], […], fyrir eftirtalin umferðar og hegningarlagabrot með því að hafa:

1. Fimmtudaginn 14. mars 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 70 ng/ml, klónazepam 26 ng/ml og kókaín 295 ng/ml) norður Kringlumýrarbraut í Reykjavík, við Listabraut, þar sem lögregla stöðvaði aksturinn.

M: 007201915376

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Þriðjudaginn 9. apríl 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 70 ng/ml og kókaín 410 ng/ml) um Bíldshöfða í Reykjavík, við N1, þar sem lögregla hafði afskipti af ákærða.

M: 007201921372

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Laugardaginn 18. maí 2019 blekkt leigubifreiðastjóra til að aka sér frá Skyggnisbraut 16 í Reykjavík að Kletthálsi 1 í Reykjavík án þess að greiða fargjald að ótilgreindri fjárhæð.

M: 007201930226

Telst brot þetta varða við 248. gr. almennra hegningarlaga nr. 19/1940.

4. Mánudaginn 22. júlí 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 10 ng/ml, amfetamín 195 ng/ml, díazepam 36 ng/ml, metamfetamín 90 ng/ml og nordíazepam 77 ng/ml) um Bíldshöfða í Reykjavík, á bifreiðastæði við N1, þar sem lögregla hafði afskipti af ákærða.

M: 007201946139

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

I

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er þar gefin að sök og eru brot hans þar rétt heimfærð til refsiákvæða. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

II

Ákærði er fæddur í […]. Samkvæmt framlögðu sakavottorði, dagsettu 28. janúar 2020, hefur ákærði ítrekað verið dæmdur til refsingar. Vegna ákvæða 1. mgr. 71. gr. laga almennra hegningarlaga nr. 19/1940 verður við ákvörðun refsingar ákærða nú að líta til sakarferils ákærða að því leyti sem hann varðar brot sem ákærði framdi eftir að hann varð fullra 18 ára að aldri.

Með viðurlagaákvörðun héraðsdóms 12. febrúar 2016 gekkst ákærði undir greiðslu sektar og var sviptur ökurétti vegna brota gegn m.a. 45. gr. og 45. gr. a. í umferðarlögum nr. 50/1987. Þá var ákærði með dómi héraðsdóms 4. nóvember 2016 dæmdur til greiðslu sektar og sviptur ökurétti vegna brots gegn 45. gr. a. sömu laga og vegna aksturs sviptur ökurétti, sbr. 1. mgr. 48. gr. sömu laga. Með dómi héraðsdóms 17. nóvember 2016 var ákærði einnig dæmdur til greiðslu sektar og sviptur ökurétti vegna m.a. brota gegn sömu lagaákvæðum og voru brot hans þá talin vera hegningarauki, sbr. 78. gr. almennra hegningarlaga nr. 19/1940, vegna dómsins frá 4. nóvember 2016. Loks gekkst ákærði undir greiðslu sektar og sviptingu ökuréttar með viðurlagaákvörðun héraðsdóms 23. nóvember 2016 vegna brota gegn sömu lagaákvæðum og voru brot hans þá einnig talin vera hegningarauki vegna fyrri brota. Með dómi 28. júní 2017 var ákærði dæmdur í 30 daga fangelsi einnig vegna brots gegn framangreindum lagaákvæðum. Þá var ákærði með dómi héraðsdóms 14. nóvember 2018 dæmdur í sex mánaða fangelsi vegna framangreindra brota auk brots gegn 1. mgr. 218. gr. b. almennra hegningarlaga. Með dómi Landsréttar frá 23. nóvember 2018 var ákærði svo dæmdur í 30 daga fangelsi skilorðsbundið í tvö ár vegna brots gegn 1. mgr. 217. gr. almennra hegningarlaga. Með þeim brotum sem ákærði hefur nú verið sakfelldur fyrir rauf hann skilorð framangreinds dóms. Ber því að taka dóminn upp og gera ákærða refsingu í einu lagi fyrir öll brotin. Þá verður við ákvörðun refsingar ákærða litið til þess að samkvæmt framangreindu telst brot ákærða gegn 45. gr. og 45. gr. a. umferðarlaga ítrekað í fjórða sinn en samkvæmt 48. gr. sömu laga í þriðja sinn. Með hliðsjón af framangreindu og með vísan til 60. og 77. gr. almennra hegningarlaga telst refsing ákærða hæfileg ákveðin fangelsi í 11 mánuði. Vegna sakarefnis og með vísan til dómvenju eru ekki efni til að skilorðsbinda refsingu ákærða.

Ákærði var sviptur ökurétti ævilangt með dómi 14. nóvember 2018 og er ævilöng svipting nú áréttuð.

Ákærði greiði allan sakarkostnað málsins, þar með talin málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 250.000 krónur, að meðtöldum virðisaukaskatti, og 563.443 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, P-kk-nf A-kk-nf J-kk-nf, sæti fangelsi í 11 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 250.000 krónur og 563.443 krónur í annan sakarkostnað.

S-kvk-nf E-kvk-nf K-kvk-nf

Ákærði greiði allan sakarkostnað málsins, þar með talin málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 250.000 krónur, að meðtöldum virðisaukaskatti, og 563.443 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

Dómsorð:

Ákærði, P-kk-nf A-kk-nf J-kk-nf, sæti fangelsi í 11 mánuði.

Áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, G-kk-ef N-kk-ef G-kk-ef lögmanns, 250.000 krónur og 563.443 krónur í annan sakarkostnað.

S-kvk-nf E-kvk-nf K-kvk-nf